## Potovanje po Srednji Evropi

Ugotovi, kateri kraj, znamenitost ali pojem prikazuje posamezna slika, in ga (jo) zapiši. Pravilnost rešitev preveri sproti!

1 / 8

1. Iz Slovenije se najprej odpeljete v srednjeevropsko državo, ki je znana po ravnem površju. Po nekaj urah vožnje se pripeljete do velikega jezera, ki ga imenujejo tudi "madžarsko morje". Kako se imenuje to jezero?
2. Od tod vas pot vodi do glavnega mesta sosednje države, ki je znano po številnih palačah in muzejih. S turistično ladjo se popeljete po veliki reki, ki teče skozi mesto, in poslušate skladbo Na lepi modri Donavi. Za kosilo si naročite dunajski zrezek, za poobedek pa še torto Sacher. Kako se imenuje to mesto?
3. Iz Avstrije nadaljujete pot prek Češke in Poljske. Spotoma lahko v nekaterih gozdovih opazite poškodbe, ki jih je povzročil kisli dež. Vzroke za to ugotovitev med vožnjo po jugozahodni Poljski.Vozite se po pokrajini, kjer se rudniki in večinoma zastarele tovarne kar vrstijo. Okolje je zato močno prizadeto. Kako imenujemo to pokrajino?
4. Puščobne pokrajine se kmalu naveličate in spet si zaželite videti neokrnjeno naravo. Nič lažjega. Zapeljati se morate v enega največjih evropskih pragozdov, ki leži ob beloruski meji. V njem živijo divji konji in posebna vrsta evropskih bizonov. Zapiši, kako se imenujejo ti bizoni.
5. Zelo lep je tudi severovzhodni del Poljske, kjer je čudovita jezerska pokrajina. S hitrim čolnom se popeljete po enem od številnih jezer. Kako se imenuje ta pokrajina?
6. Od tod se peljete po Nemško-Poljskem nižavju do lijakastega izliva reke Labe, kjer je nastalo največje nemško pristanišče. Zapiši ime pristanišča.
7. Po odličnih, a marsikje prenatrpanih nemških avtocestah se odpeljete proti jugu. Ob reki Majni se ustavite v enem od najpomembnejših poslovnih središč v Evropi. V njegovi bližini je eno glavnih evropskih letališč. Mesto z mnogimi visokimi stolpnicami v poslovnem središču že spominja na ameriška velemesta. Zapiši ime mesta.
8. Tudi mestnega vrveža imate počasi dovolj. Zato brž še enkrat v naravo, vendar tokrat med gorske vršace. Zadnja točka vaše poti je gora na jugu Švice, ki jo zaradi značilne koničaste oblike poznajo po celem svetu. Postala je nekakšen simbol švicarskih Alp. Zapiši ime gore.